Canadian (elv)

Canadian er den største sideelva til Arkansas. Den har utspring i Colorado på 2 900 moh., helt nede ved grensen til New Mexico. Canadian renner etter 2,5 km inn i New Mexico, deretter gjennom «Texas Panhandle» og mesteparten av det sentrale Oklahoma, i alt 1 458 km. Nedbørfeltet er på . Den største sideelva er North Canadian.

Nesten helt nederst er den demmet opp, hvor reservoaret Eufeula Lake på 410 km² er dens største innsjø.

Den første europeer i området var den spanske erobrer Francisco Vásquez de Coronado i 1541. I 1601 foretok den spanske guvernør i Nueva Mexico, Juan de Oñate, en ekspedisjon inn i prærielandet i øst (Oklahoma), og gav elven navnet Rio Magdalena.

Navnet Canadian fikk den av franske oppdagere, som skulle utforske en rute fra Mississippi til Santa Fe. De antok feilaktig at elven hadde i sitt utspring langt mot nord, i Canada.

Etter jicarillaenes tradisjoner var elven, ved siden av Arkansas River, Rio Grande og Rio Pecos, en av de fire hellige elver som avgrenset deres områder.

Se også 
 Liste over elver i USA

Eksterne lenker 
 

Mississippis vassdragsområde
Elver i Colorado
Elver i New Mexico
Elver i Texas
Elver i Oklahoma